На основу Уговора о донацији за стварање могућности за запошљавање локалног становништва, број 45-885/2019, број донације UNOPS-NfY-2019-GRANT- 013, који је сачињен између Канцеларије Уједињених Нација за пројектне услуге – УНОПС, а финансира Краљевина Норвешка преко Пројекта „Подршка Краљевине Норвешке развоју Западног Балкана – Норвешка за Вас“

**ОПШТИНА ТРГОВИШТЕ**

**Расписује**

**ЈАВНИ ПОЗИВ**

**ЗА РЕАЛИЗАЦИЈУ ПРОГРАМА ОБУКЕ И ПРОГРАМА СТИЦАЊА ПРАКТИЧНИХ ЗНАЊА ЗА НЕКВАЛИФИКОВАНА ЛИЦА, ВИШКОВЕ ЗАПОСЛЕНИХ И ДУГОРОЧНО НЕЗАПОСЛЕНА ЛИЦА**

**I ОСНОВНЕ ИНФОРМАЦИЈЕ**

Програм обука намењен је теже запошљивим незапосленим ради стицања додатних знања и вештина у циљу унапређења компетенција, повећања конкурентности и запошљивости на тржишту рада.

Програм подразумева стицање практичних знања и вештина кроз обављање конкретних послова, заснивањем радног односа код послодавца који припада приватном сектору.

У програм се могу укључити незапослена лица из следећих категорија:

* лица без завршене средње школе, односно без квалификација, укључујући и лица која су завршила функционално основно образовање одраслих,
* лица из категорије вишкова запослених и лица која се налазе на евиденцији незапослених Националне службе за запошљавање (у даљем тексту: Национална служба) дуже од 18 месеци - са најмање средњим образовањем, без обзира на врсту стеченог образовања и радно искуство, а која немају адекватна и применљива знања, вештине и компетенције за обављање специфичних послова.

Програм стицања практичних знања подразумева процес учења у циљу стицања практичних знања и вештина за рад на конкретним пословима, у трајању од 2 месеца, а реализује се кроз; заснивање радног односа на одређено време:

-послодавац остварује право на накнаду трошкова зараде за укљученo лицe у трајању од 2 месеца и има обавезу да задржи лице у радном односу још 2 месеца након завршетка програма (укупно трајање 4 месеци).

Послодавцу који је засновао радни однос са незапосленим за време стицања знања и вештина за рад, Општина Трговиште:

* рефундира на месечном нивоу нето зараду лица у износу од 28.000,00 динара (за пун фонд радних часова) и припадајући порез и доприносе за обавезно социјално осигурање, у трајању од 2 месеца.

**II УСЛОВИ УЧЕШЋА**

Право учешћа у реализацији програма стицања практичних знања може да оствари послодавац под условом:

 - да припада приватном сектору и има седиште на територији општине Трговиште, односно има пословну јединицу или други облик организовања који обавља делатност на територији општине Трговиште;

 - категорији удружења која имају статус правног лица без временског ограничења, односно уписана су у регистар који води Агенција за привредне регистре

и испуњава следеће услове:

- има регистровано пословно седиште или организациону јединицу на подручју општине Трговиште;

- да измирује обавезе по основу пореза и доприноса за обавезно социјално осигурање у законским роковима;

- да на конкретним пословима запошљава незапосленог са евиденције Националне службе – испоставе Трговиште, има пребивалиште на подручју општине Трговиште, из категорије лица дефинисане овим јавним позивом, и:

* нема искуства и знања за обављање послова за које се организује стицање практичних знања и вештина,
* није био/ла у радном односу код послодавца - подносиоца захтева у периоду од 6 месеци пре подношења захтева;

- да има одговарајуће кадровске капацитете, односно:

* има запосленог ментора (са пуним месечним фондом радних сати) са најмање средњом школом, а у складу са нивоом образовања захтеваним у стандарду посла, који поседује знања и вештине у складу са захтевима посла, односно има сертификате, лиценце, потврде као доказ стручности у областима за које ће бити задужен и има најмање 18 месеца радног искуства на истим или сличним пословима за које лице стиче практична знања и вештине,
* за лица без завршене средње школе, односно без квалификација, ментор може да има завршену основну школу уколико испуњава све остале наведене услове из претходног става.
* да има техничке, просторне и друге капацитете за реализацију програма, односно да радни простор, техничка средства и опрема по функционалности одговарају захтевима посла и у складу су са радним местом за које лица стичу практична знања и вештине, као и да обезбеди све услове у складу са прописима о безбедности и заштити на раду.

**Пре укључивања у програм Општина Трговиште врши проверу испуњености законских услова и услова из јавног позива за незапосленог.**

**III ПОДНОШЕЊЕ ЗАХТЕВА**

**Документација за подношење захтева:**

* захтев за учешће у програму на прописаном обрасцу;
* фотокопија решења надлежног органа о упису у регистар, уколико подносилац захтева није регистрован у Агенцији за привредне регистре; уколико се делатност обавља изван седишта послодавца (издвојено место), односно у издвојеном организационом делу (огранак) – извод из регистра или одлука надлежног органа о образовању организационог дела;
* уверење Пореске управе о измиреним обавезама на име пореза и доприноса до месеца који претходи месецу у коме је поднет захтев, за послодавца који паушално измирује пореске обавезе и/или извод из појединачне пореске пријаве о обрачунатим порезима и доприносима, штампан из електронске базе података Пореске управе (ЕБП-ПУРС), потписан од стране послодавца, за последњи месец који је исплаћен, а у складу са законским роком ;
* доказ о кадровском капацитету за стручно оспособљавање лица, и то:
* • доказ о квалификацијама ментора (диплома/сертификат/лиценца/уверење),
* • доказ о радном искуству ментора у струци (уговор о раду, потврда послодавца о радном искуству и сл.).

Општина Трговиште задржава право да тражи и друге доказе релевантне за одлучивање о захтеву подносиоца.

**Начин подношења захтева**

Захтев за учешће у програму подноси се у Услужном центру Општинске управе општине Трговиште,непосредно или путем поште, на прописаном обрасцу који се може добити у Канцеларији за локално-економски развој.

**IV ДОНОШЕЊЕ ОДЛУКЕ**

Одлука о спровођењу програма стицања практичних знања и вештина доноси се на основу провере, бодовања и рангирања поднетог захтева за учешће у програму. У циљу провере испуњености услова Општина Трговиште задржава право да изврши службени обилазак послодавца.

**Бодовање поднетих захтева**

Приликом бодовања захтева узимају се у обзир следећи критеријуми:

|  |
| --- |
| **БОДОВНА ЛИСТА** |
|  | **Критеријуми** | **Бодови** |
| 1.1. | **Кадровски капацитети**(радно искуство ментора)**Кадровски капацитети** | Више од 60 месеци | 2025 |
| Више од 36 до 60 месеци | 1020 |
| Од 18 до 36 месеци | 510 |
| 2. | **Делатност послодавца**(претежна) |  Производна | 20 |
|  Услужна | 10 |
|  Остало | 5 |
| 2. | **Дужина обављања делатности** |  Пословање дуже од 5 година | 20 |
|  Пословање дуже од 3, а до 5 година | 15 |
| Пословање дуже од 1, а до 3 године | 10 |
| Пословање до 1 године | 5 |
| **МАКСИМАЛАН БРОЈ БОДОВА** | **60** |

Уколико више послодаваца оствари исти број бодова применом наведених критеријума, предност ће се дати послодавцу који је остварио већи број бодова код критеријума „Кадровски капацитети“, потом „Дужина обављања делатности“. Уколико постоји већи број захтева са истим бројем бодова по појединачним критеријумима, одлучиваће се по редоследу подношења захтева.

**Динамика одлучивања**

Одлука о спровођењу програма стручне праксе доноси се у року oд 8 дана од дана подношења захтева.

Општина Трговиште задржава право да приликом одлучивања по поднетом захтеву изврши корекцију броја лица, у складу са расположивим бројем.

**V ЗАКЉУЧИВАЊЕ УГОВОРА**

Председник општине Трговиште, или други запослени којег овласти председник општине Трговиште и послодавац, у року од 5 дана од дана доношења одлуке, закључују уговор којим уређују међусобна права и обавезе.

У циљу закључивања уговора са послодавцем и ангажованим лицима, послодавац је у обавези да Општини Трговиште достави потписан уговор о радном ангажовању на одређено/неодређено време са незапосленим лицем. Општина Трговиште ће на основу достављене документације са послодавцем и ангажованим лицем на стручној пракси закључити уговоре којима се регулишу међусобна права и обавезе.

Датум почетка спровођења програма стручне праксе мора бити после датума доношења одлуке о спровођењу програма стручне праксе и у току календарске године у којој је донета одлука.

**VI ОБАВЕЗЕ ИЗ УГОВОРА**

Послодавац је у обавези да:

- заснује радни однос са незапосленим ради стицања практичних знања и вештина за рад на конкретним пословима;

- оспособљава лице за рад на конкретним пословима у трајању од 2 месеца у складу са Пројектом/Програмом;

- месечно, у складу са законом и законским роковима, обрачунава и исплаћује нето зараду лицу, најмање у висини одобреног износа;

- месечно, за месец који претходи текућем месецу, доставља општини Трговиште захтев за рефундацију зараде и доказе о исплати зараде лицу укљученом у програм, као и доказ о уплати припадајућег пореза и доприноса за обавезно социјално осигурање;

- изда лицу потврду о стеченом практичном знању за обављање послова са наведеним компетенцијама у областима у којима је лице стекло практична знања и вештине;

- достави општини Трговиште потврду о стеченом практичном знању;

- задржи лице у радном односу најмање 2 месеца по истеку периода стицања практичних знања и вештина;

- обавести Општину Трговиште о свим променама које су од значаја за реализацију уговора у року од 8 дана од дана настанка промене.

У случају да послодавац не реализује обавезе утврђене уговором дужан је да изврши повраћај исплаћених средстава, увећаних за законску затезну камату од датума преноса средстава.

**VII ОСТАЛЕ ИНФОРМАЦИЈЕ**

Информације о програму могу се добити у Канцеларији за локално-економски развој Општинске управе општине Трговиште.

Јавни позив је отворен од дана објављивања на сајту Општине Трговиште www.trgoviste.rs, до 13.09.2019. године.